《题寿春堂》
元代·倪道原

兵卫森门列綵戵，使君堂上足欢娱。醉攀北斗斟元气，坐领东欢动九衢。

千岁崖松收琥珀，三秋海树长珊瑚。故家旧德犹遗泽，奕叶兰芳衍庆符。

作者简介：安仁人，字太初。以明经就试，不第。工诗文，好游览山川，所至吟咏弗辍。后没于都下，朝廷贵重而葬之，题曰江南吟士之墓。有《太初集》。